เทศมณฑลไถตง

เทศมณฑลไถตง (จีน: 臺東縣; พินอิน: Táidōng Xiàn; เวด-ไจลส์: Tʻai2-tung1 Hsien4; เป่อ่วยยี: Tâi-tang-koān) เป็นเทศมณฑลที่ใหญ่เป็นอันดับ 3 ของประเทศไต้หวัน ตั้งอยู่บนชายฝั่งตะวันออกเฉียงใต้ของเกาะเป็นหลัก และยังรวมถึงเกาะลวี่เต่า (Green Island), เกาะหลานยฺหวี่ (Orchid Island), และเกาะเสี่ยวหลานยฺหวี่ (Lesser Orchid) มีเมืองหลวงชื่อ นครไถตง ชื่อ คำว่า "ไถตง" หมายถึง "ตะวันออกของไต้หวัน" แต่คนในท้องถิ่นหลายคนเรียกกันว่า "โฮ่วชาน" (จีน: 後山; พินอิน: hòushān; เป่อ่วยยี: āu-soaⁿ) ซึ่งหมายถึง "หลังเขา" ประวัติศาสตร์ ในปี 1887 สมัยราชวงศ์ชิง จังหวัดไถตงเป็นหนึ่งใน 4 จังหวัดของมณฑลไต้หวัน ในช่วงที่ญี่ปุ่นปกครองไต้หวัน พื้นที่ของเทศมณฑลไถตงถูกปกครองเป็นจังหวัดไทโต หลังจากที่ญี่ปุ่นคืนไต้หวันให้กับสาธารณรัฐจีนเมื่อวันที่ 25 ตุลาคม 1945 ไถตงก็ได้รับการก่อตั้งเป็นเทศมณฑลหนึ่งในมณฑลไต้หวันเมื่อวันที่ 25 ธันวาคมในปีเดียวกัน เขตการปกครอง เทศมณฑลไถตงแบ่งการปกครองออกเป็น 1 นคร, 2 เมือง, 8 ตำบล และ 5 ตำบลชนพื้นเมืองภูเขา เทศมณฑลไถตงมีจำนวนตำบลชนพื้นเมืองภูเขามากเป็นอันดับ 2 ในไต้หวัน รองจากเทศมณฑลผิงตง เมืองหลวงของเทศมณฑลอยู่ที่นครไถตง ซึ่งเป็นที่ตั้งของรัฐบาลท้องถิ่นและสภาเทศมณฑล ผู้ว่าการเทศมณฑลไถตงคนปัจจุบัน คือ เหรา ชิ่งหลิง สังกัดพรรคก๊กมินตั๋ง อ้างอิง แหล่งข้อมูลอื่น เว็บไซต์รัฐบาลท้องถิ่นเทศมณฑลไถตง (ในภาษาจีน) ดูข้อมูลทางภูมิศาสตร์ที่เกี่ยวข้องกับ เทศมณฑลไถตง ที่โอเพินสตรีตแมป